01/06/2010 | Administración LocalMunicipal
Sada
Secretaría
Convocatoria de subvencións non nominativas en materia de deporte 2010

BASES POLAS QUE DEBE REXIRSE A CONVOCATORIA DE SUBVENCIONS NON NOMINATIVAS EN MATERIA DE DEPORTE POLO CONCELLO DE SADA PARA O EXERCICIO 2010 DISPOSICIÓNS XERAIS. Estas normas teñen por obxecto establecer os criterios e procedemento para a concesión de subvencións no ámbito do termo municipal de Sada, de acordo cos principios de obxectividade, igualdade, concorrencia e publicidade, así como para a prestación de servizos e realización de actividades que complementen ou suplan os atribuídos á competencia municipal ou que, en xeral, contribúan ao fomento dos intereses peculiares do municipio de acordo co establecido na lexislación sobre réxime local (Lei 7/1985 de 2 de abril reguladora das Bases de Réxime Local, Regulamento de Servizos de 1955, Lei 5/1997 de Administración Local de Galicia, Lei 9/2007 de 13 de xuño, de Subvencións de Galicia, Lei 38/2003 de 17 de novembro, Xeral de Subvencións, Lei 47/2003, Xeral Orzamentaria). Asemade, será de aplicación a base n.º 36 das de execución do orzamento vixente.1.ª.–FINALIDADE E OBXECTO. A presente convocatoria ten por obxecto o establecemento de axudas económicas para a promoción de actividades deportivas. Poderán optar a estas subvencións os clubs deportivos que promovan o fomento de actividades físico-deportivas.2.ª.–FINANCIAMENTO DAS SUBVENCIONS. As citadas subvencións concederanse con cargo as partidas e dispoñibilidades orzamentarias máximas seguintes, contempladas no orzamento xeral da Corporación para 2010: 3.ª.–SOLICITUDES. Poderán solicitar subvencións as persoas xurídicas que cumpran os seguintes requisitos: 1. Entidades legalmente constituídas que cumpran os seguintes requisitos: a) Estar inscritas no Rexistro Municipal de Asociacións, no momento da solicitude. b) Carecer de fins de lucro. c) Desenvolver as súas actividades no termo municipal ou, no caso de efectuarse fóra deste, deberase tratar de actividades que suplan ou complementen as atribuídas ao Concello de Sada. d) Non ter pendente de xustificación ningunha subvención ou axuda concedida polo Concello de Sada. e) Estar ao corrente das obrigas tributarias co Concello de Sada, coa Seguridade Social e a Facenda Pública.2. No caso de solicitudes realizadas por persoas xurídicas, deberá ser asinada polo representante da entidade, asociación ou por quen teña conferida a delegación debendo acreditar tal circunstancia (certificación do seu nomeamento). 4.ª.–PROCEDEMENTO E PRAZO. As solicitudes de subvención deberanse presentar no Rexistro Xeral do Concello ou na forma establecida no artigo 38.4 da Lei 30/1992 de réxime xurídico das administracións públicas e procedemento administrativo común. O prazo de presentación de solicitudes será ata o 31/08/2010.5.ª.–DOCUMENTACIÓN A PRESENTAR: a) Instancia individualizada por cada modalidade de actividade, asinada polo presidente da entidade, asociación, ou por quen teña conferida a delegación, debendo acreditar debidamente tal circunstancia, na que conste a finalidade e contía de subvención que se solicita. b) Programa ou memoria detallada das actividades que se pretenden realizar no ano 2010, con especificación de datas e lugares de realización, obxectivos, número de beneficiarios e fins concretos aos que se destinarán os fondos. c) Orzamento detallado dos gastos ocasionados polas actividades para a que se solicita a subvención e dos ingresos previstos para o seu financiamento. d) Certificación dos cargos representativos e enderezo social, coa expresión do DNI ou CIF, actualizado. e) Estatutos da entidade. f) Copia do CIF da entidade. g) Comunicación de se lles foron outorgadas outras subvencións para a mesma actividade procedentes de calquera administración ou ente público ou privado, obrigándose a comunicar aquelas outorgadas con data posterior á presentación de solicitude. h) Certificación da acta do órgano de goberno do acordo de solicitude de subvención. i) Certificación dos datos bancarios da entidade ou persoa física solicitante. j) Declaración responsable de non estar incurso en ningunha das causas que determina o artigo 1.º da Lei 9/2007, de 13 de xuño, de Subvencións de Galicia. k) Declaración xurada de que se está ao corrente das obrigas fiscais en xeral e en concreto co Concello de Sada, e coa Seguridade Social, así coma non ter pendente de xustificación ningunha outra subvención municipal outorgada.-. l) Certificación do número de socios activos e de deportistas con licencia (este último expedido pola correspondente federación). m) Certificación, no seu caso, de inscrición no Rexistro de Asociacións de Galicia onde figure a xunta directiva. n) Certificación de competicións onde participaran e os resultados obtidos expedidos polas federacións correspondentes ou organismos competentes. As Asociacións inscritas no Rexistro Municipal de Asociacións están exentas de presentar a documentación sinalada nos apartados e) e f), debendo presentar fotocopia do documento que acredite a súa inscrición. Os Colexios están exentos de presentar a documentación do apartado e). No caso de existencia de cambios respecto do ano anterior que afecten á xunta directiva ou Consello escolar, enderezo social, conta bancaria ou estatutos, deberá comunicarse ditas actualizacións coa presentación das solicitudes. A documentación que se entregue fotocopiada deberá estar compulsada. Si se apreciasen defectos de forma ou documentación incompleta, requirirase para a corrección ou rectificación no prazo de dez días, arquivándose o expediente sen mais trámite no caso de non realizalas.6.ª.–CRITERIOS DE SELECCIÓN. As subvencións serán outorgadas pola Alcaldía, previo informe da comisión de valoración, debidamente motivada, de acordo cos seguintes criterios: – A súa representatividade, antigüedade e arraigamento no Concello: ata 10 puntos. – Interese xeral das actividades a desenvolver, número de actividades e hora de actividades: ata 5 puntos. – Número de beneficiados directa ou indirectamente polas actividades desenroladas: ata 15 puntos. – Carácter permanente ou periódico da realización das actividades: ata 5 puntos – O grado de coordinación e complementariedade coas actividades desenvolvidas polo Concello. Ata 10 puntos. Participación no: “Días do deporte na rúa, mar e día da bicicleta”: 4 puntos (máximo). “Gala do deporte”: 3 puntos. “Outras”: 3 puntos. – A dificultade de execución da actividade sen a concesión da subvención: ata 10 puntos. – A creación ou mantemento das escolas deportivas municipais para o presente ano cunha duración mínima do curso escolar: ata 20 puntos. – As axudas recibidas doutras entidades públicas ou privadas: ata 5 puntos. – N.º de equipos ou deportistas da entidade que participaran neste ano 2010 en competicións oficiais: ata 15 puntos: – Internacionais (olimpíadas, mundiais, europeos, xogos iberoamericanos ou xogos do mediterráneo). – Nacionais. – Galegas. – Provinciais. – Comarcais. – Locais. – Denominación oficial da entidade coa alusión ao noso Concello: ata 5 puntos. O departamento de Subvencións, xunto con técnicos das diferentes concellerías, serán os encargados de instruír os expedientes, comprobando que os posibles beneficiarios cumpran cos requisitos esixidos, e elevando logo o informe á comisión de valoración. Á vista do informe, a comisión de valoración procederá á avaliación e baremación das solicitudes ou peticións conforme aos criterios e ponderacións establecidos na presente convocatoria, debéndose motivar as puntuacións outorgadas, e elevando logo a proposta de resolución á Alcaldía. A comisión de valoración, como órgano colexiado, estará composta por: – Presidente: alcalde da Corporación ou persoa en quen delegue. – Vocais: catro concelleiros designados polo alcalde da Corporación. Actuará como secretario, sen voto, o da Corporación ou funcionario en quen delegue. A proposta de resolución, logo da valoración da comisión, será elevada polo órgano instrutor á Alcaldía para a súa aprobación ou modificación (neste caso deberase xustificar na resolución a motivación correspondente. A falta de resolución expresa producirá efectos desestimatorios, e contra a desestimación expresa ou presunta poderán formularse os recursos que procedan. A resolución da concesión de subvencións ao abeiro destas bases farase pública mediante a súa exposición no taboleiro de anuncios, e notificación nun prazo de quince días. De conformidade co establecido no artigo 15 da Lei 9/2007, cando os importes das subvencións outorgadas, individualmente consideradas sexan de contía igual ou superior a 3.000 euros, serán publicadas no BOP. A obtención concorrente de subvencións doutras administracións ou entidades públicas ou privadas en ningún caso poderá superar o custe da actividade. Si así fose, este feito daría lugar a unha modificación da resolución da concesión. Asemade, toda alteración das condicións para a concesión da subvención poderá dar lugar, no seu caso, á modificación do acordo da concesión.7.ª.–OBRIGAS DOS BENEFICIARIOS. Son obrigas do beneficiario: – Realizar as actividades que fundamentaron a concesión da subvención e acreditar a súa realización. – Sinalar en todo tipo de publicidade que a actividade conta co financiamento do Concello, coa expresión “colabora o Ilmo. Concello de Sada”. – Asumir tódalas responsabilidades legais e civís das actividades que realicen. – Comunicar ao Concello a concesión de subvencións de calquera entidade pública ou privada que reciban. No incumprimento desta obriga poderá dar lugar ás esixencias das responsabilidades que determine a lexislación vixente. – Destinar a subvención exclusivamente aos fins para os que foi outorgada, quedando expresamente prohibida calquera alteración de destino non autorizada polo Concello. – O sometemento ás actuacións de comprobación do Concello da efectiva realización das actividades para a que se outorgará a subvención. – Facilitar canta información sexa requirida polo Concello ou polo Consello de Contas. – Estar ao corrente das súas obrigas fiscais co Concello, situación que apreciarase de oficio por este Concello, sen prexuízo da esixencia da certificación neste senso polo secretario da asociación. – No caso da creación de escolas deportivas municipais deberán de presentar o calendario de execución para o inicio no mes de outubro de 2010, con duración a totalidade do curso escolar 2010/2011.8.ª.–CONTÍA DAS SUBVENCIÓNS. A subvención outorgada terá o límite máximo do 50% do orzamento das actividades presentadas para subvencionar, sempre co límite global da dotación orzamentaria correspondente. O importe da subvención en ningún caso poderá ser de tal contía que, illadamente ou en concorrencia con subvencións ou axudas doutras administracións públicas ou doutros entes públicos ou privados supere o custe da actividade a desenvolver polo beneficiario. Neste suposto, modificarase a resolución da concesión. Unha vez resoltas e outorgadas as subvencións, poderanse solicitar adiantos da contía outorgada a medida que vaia xustificándose o gasto realizado polos conceptos subvencionados.9.ª.–XUSTIFICACIÓN E COBRO DAS SUBVENCIONS. O prazo de xustificación das subvencións rematará o 31 de outubro de 2010, agás que se solicitara e fose outorgada prórroga, que non poderá superar a data de 30 de novembro de 2010, debendo no seu caso, motivarse esta concesión. En todo caso, esta solicitude deberá ser motivada e deberá realizarse por escrito antes da data sinalada anteriormente. O 30 de decembro do ano 2010, anularanse automaticamente os compromisos de axuda pendentes de xustificación ou sen concesión de prórroga. No caso de que non se presentase a xustificación da totalidade da subvención dentro do prazo (inicial ou prorrogado) por resolución da Alcaldía iniciarase o expediente de anulación do correspondente compromiso, reducíndose proporcionalmente a cantidade outorgada ao gasto xustificado. A xustificación dos gastos, de acordo co fin para o que se outorgou a subvención, deberase realizar presentando a documentación xustificativa seguinte nos prazos indicados na presente convocatoria: * Memoria descritiva das actividades realizadas na que se recolla a declaración de ter cumprida a finalidade da subvención mediante a realización das actividades para as que foi outorgada, segundo modelo normalizado. * Exemplares de folletos ou carteis publicitarios das actividades realizadas onde se detalle a colaboración do Concello de Sada.” * Balance de gastos e ingresos totais obtidos por todos os conceptos para a realización das actividades subvencionadas, debidamente conformada e asinada polos representantes das entidades beneficiarias da subvención. * Relación, polo miúdo, das subvencións ou axudas obtidas de outras Administracións ou entidades públicas ou privadas para o mesmo obxecto. No caso negativo, deberase deixar constancia deste feito no expediente mediante a correspondente declaración responsable. * Acreditación da realización de gastos, da forma seguinte: Certificación do secretario/a da entidade co visto e prace da presidencia que acredite o cumprimento das actividades para as que se solicitou subvención municipal. No caso de gastos derivados de prestacións persoais de servizo, acreditación mediante nómina, factura e calesquera outros admitidos en dereito (deberán achegarse as fotocopias dos NIF correspondentes ás persoas que imparten cursos, clases, conferencias etc, así coma os árbitros, monitores, adestradores, etc) No caso de gastos de material, subministros etc, orixinal ou fotocopia compulsada das facturas (ou documentos acreditativos do gasto substitutivos da factura contemplados no artigo 4 do Real Decreto 1496/2003) representativas dos gastos realizados. As facturas deberán conter como mínimo, os seguintes requisitos: Nome, razón social e NIF ou CIF de quen emite a factura. Desglose do IVE ou imposto correspondente; no caso de exención, deberase facer constar expresamente na factura. Nome, domicilio, NIF ou CIF do beneficiario da subvención. Descrición detallada do servizo ou subministro prestado. Número de factura, data de emisión e denominación de “factura”. * O importe dos gastos xustificados deberá alcanzar, como mínimo, o dobre da subvención outorgada. – Declaración de que as facturas ou xustificantes corresponden á actividade e entidade subvencionada. En xeral non se admitirán facturas de bebidas alcohólicas, tabaco ou calquera outro produto considerado lesivo para a saúde nin se admitirán facturas relativas a alimentos e bebidas. Á vista da documentación xustificativa presentada, o órgano competente estimará o cumprimento das actividades ou inversión subvencionados, e propoñerá que se efectúe o pago da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. O pagamento da subvención efectuarase mediante transferencia bancaria á conta sinalada pola entidade, tendo que ser o titular a entidade beneficiaria. Sen embargo, e en función das dispoñibilidades da Tesourería Municipal, poderá admitirse o libramento parcial a medida que se vaia aprobando polo órgano competente a documentación xustificativa dos gastos efectuados, previa fiscalización da Intervención Municipal. En ningún caso, poderanse admitir libramentos de cantidades que non foran previamente xustificadas coas porcentaxes sinaladas nos apartados anteriores, e aprobadas polo órgano competente. Con carácter previo ao pago das cantidades outorgadas, comprobarase de oficio pola Tesourería Municipal que as entidades beneficiarias non teñan débedas pendentes con este Concello. Neste suposto, procederase ao seu cobro por compensación mediante súa dedución da obriga de pago. No caso de que o importe sexa superior aos 3.000€ deberán presentar certificación de estar ao corrente das súas obrigas coa Seguridade Social e a Facenda Pública.10.ª.–REINTEGRO DE SUBVENCIONS. Procederá o reintegro do total ou parte das cantidades percibidas dende o momento do pago da subvención, nos seguintes casos: – Incumprimento da finalidade para a que foi outorgada a subvención. – Obtención da subvención sen reunir as condicións requiridas ou falseándoas As cantidades a reintegrar terán a consideración de ingreso de dereito público. DISPOSICIÓNS FINAIS. Os beneficiarios das subvencións quedarán sometidos ás responsabilidades e réxime sancionador establecido na Lei Xeral Orzamentaria e demais normativa concordante (Consello de Contas, texto refundido da Lei reguladora das Facendas Locais), sen prexuízo da comunicación de tales feitos ao Tribunal de Contas ao efecto da depuración por este das eventuais responsabilidades penais ou de calquera outra índole que puideran esixirse. Toda alteración das condicións tidas en conta para a concesión da subvención poderá dar lugar a súa retirada, modificación ou reintegro do importe da mesma. Para os casos non previstos nestas bases, serán de aplicación as normas xerais incluídas nas bases de execución do orzamento xeral da Corporación e na Lei 9/2007 de 13 de xuño, de Subvencións de Galicia. Sada, 18 de maio de 2010. O alcalde Asdo.–Abel López Soto